CELEX: 62015TN0182
Language: da
Date: 2015-04-13 00:00:00
Title: Sag T-182/15: Sag anlagt den 13. april 2015 — Sopra Steria Group mod Parlamentet

10.8.2015   
            
            
               DA
            
            
               Den Europæiske Unions Tidende
            
            
               C 262/29
            
         Sag anlagt den 13. april 2015 — Sopra Steria Group mod Parlamentet
   (Sag T-182/15)
   (2015/C 262/39)
   Processprog: engelsk
   
      Parter
   
   
      Sagsøger: Sopra Steria Group SA (Annecy-le-Vieux, Frankrig) (ved advokaterne A. Verlinden, R. Martens og J. Joossen)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Europa-Parlamentets beslutning af ukendt dato, meddelt ved skrivelser dateret 13. februar 2015, om at udelukke IBI IUS fra delaftale 2 og om at udelukke STEEL fra delaftale 3 i udbudsproceduren for PE/ITEC-ITS14 annulleres.
            
         
               —
            
            
               Det fastslås, at kontrakten eller kontrakterne med andre tilbudsgivere er ugyldig(e) på grund af denne udelukkelse.
            
         
               —
            
            
               Europa-Parlamentet tilpligtes at betale sagens omkostninger, inklusive sagsøgerens omkostninger til advokatbistand.
            
         
      Søgsmålsgrunde og væsentligste argumenter
   
   Sagsøgeren har til støtte for søgsmålet påberåbt sig et anbringende vedrørende Europa-Parlamentets tilsidesættelse af principperne om gennemsigtighed, proportionalitet og ligebehandling som omhandlet i finansforordningens artikel 102, stk. 1, tilsidesættelse af udelukkelseskriterierne som omhandlet i finansforordningens artikel 107, stk. 1, litra a) og b), og tilsidesættelse af gennemførelsesbestemmelsernes artikel 158, stk. 3, samt Europa-Parlamentets tilsidesættelse af dets egne udbudsbetingelser for ITS14, som medfører, at beslutningerne af ukendt dato, meddelt ved skrivelser dateret 13. februar 2015, om at udelukke IBI IUS fra delaftale 2 og om at udelukke STEEL fra delaftale 3 i ITS14, er ugyldige.
   Sagsøgeren har i den principale del af det første og eneste anbringende gjort gældende, at Europa-Parlamentet undlod at anvende sine egne udbudsbetingelser korrekt for ITS14 og tilsidesatte det almindelige procedurekrav om patere legem quam ipse fecisti, og tilsidesatte finansforordningens artikel 107, stk. 1, litra a) og b), ved at udelukke sagsøgeren og som følge deraf konsortiet IBI IUS fra delaftale 2 og STEEL fra delaftale 3 i ITS14 på grundlag af en angivelig (og ikke godtgjort) mulig interessekonflikt og på grundlag af en angivelig (og ikke godtgjort) undladelse af at fremlægge oplysninger for Europa-Parlamentet.
   Sagsøgeren har i den subsidiære del af det første og eneste anbringende (den subsidiære påstand) gjort gældende, at Europa-Parlamentet har tilsidesat principperne om gennemsigtighed, proportionalitet og ligebehandling (ikke-diskrimination) som omhandlet i finansforordningens artikel 102, stk. 1, ved at udelukke sagsøgeren og derved konsortiet IBI IUS fra delaftale 2 og STEEL fra delaftale 3 i ITS14 på grundlag af en angivelig (og ikke godtgjort) mulig interessekonflikt og på grundlag af en angivelig (og ikke godtgjort) undladelse af at fremlægge oplysninger for Europa-Parlamentet.